สวัสดีค่ะหนูอายุ14นะคะคือประจำเดือนหนูเริ่มมาตอนป.6ค่ะ มันก็มาไม่ค่อยปกติค่ะ(มาบ้างไม่มาบ้าง)แต่จำไม่ได้แล้วว่ามากี่เดือน(น่าจะ2-3เดือน)แล้วประจำเดือนมันก็หายไปเลยค่ะจนถึงตอนนี้ก็ม.2แล้วค่ะมันก็มา1เดือน(มาปกติดีนะคะ)แล้วมันก็หายไปเลยค่ะจนล่าสุดมันก็มาค่ะแต่มาแค่เปื้อนๆผ้าอนามัย(มา2วัน)คือมันปกติอยู่มั้ยคะเพื่อนกับแม่ก็บอกเพราะฮอร์โมนมันยังเด็กอยู่ฮอร์โมนยังแปรปรวนอยู่แต่ก็ไม่เคยเจ็บท้องประจำเดือนเลยนะคะแต่หนูไม่ใช่คนน้ำหนักเยอะนะคะน้ำหนัก42แต่เป็นคนเหนื่อยง่ายมากๆๆๆค่ะ (ไม่รู้ว่าเกี่ยวมั้ยแต่บอกไว้ก่อนนะคะ)ขอบค่ะ
สวัสดีค่ะ การที่ประจำเดือนไม่มา 2 ปีนั้น เป็นความผิดปกติค่ะ ซึ่งอาจมีสาเหตุมาจาก-ฮอร์โมนไม่สมดุล โดยหมายถึง ฮอร์โมนเพศที่สร้างจากรังไข่ หรือต่อมใต้สมอง รวมไปถึงฮอร์โมนจากต่อมไทรอยด์ ในวัยรุ่นที่เริ่มมีประจำเดือนอาจจะยังพบภาวะนี้ได้ แต่ก็ไม่ควรเป็นติดต่อกันเกิน 2 ปีค่ะ-น้ำหนักเพิ่มหรือลดมากเกินไปอย่างรวดเร็ว-ออกกำลังกายมากเกินไป-การใช้ยาคุมกำเนิด-มีถุงน้ำหลายใบในรังไข่ โดยเป็นภาวะที่พบได้บ่อยเช่นกัน อาจมีน้ำหนักตัวมาก สิวขึ้น ขนดก ร่วมด้วยแนะนำให้รีบไปพบสูตินรีแพทย์เพื่อตรวจหาสาเหตุ โดยการอัลตราซาวน์หน้าท้องเพื่อดูลักษณะมดลูกและรังไข่ก็น่าจะพอบอกได้คร่าวๆค่ะในระหว่างนี้ไม่ควรซื้อยาสตรีหรือยาปรับฮอร์โมนใดๆมารับประทานเอง และคอยจดบันทึกการมาของรอบเดือนไว้อย่างละเอียด เพื่อนำไปปรึกษาแพทย์ค่ะ